laion/Wikipedia-Exotic huggingface dataset:
אלברכט פרידריך, דוכס פרוסיה

אלברכט פרידריך, דוכס פרוסיה (בגרמנית: Albrecht Friedrich, von Preußen;‏ 7 במאי 1553 – 28 באוגוסט 1618), היה דוכס פרוסיה בין 1568 ל-1618. אלברכט פרידריך נולד ב-7 במאי 1553 בקניגסברג לאלברכט, דוכס פרוסיה, ולאנה מריה מבראונשווייג-לינבורג, בתו של אריך הראשון, דוכס בראונשווייג-לינבורג. בשנת 1568 עלה אלברכט פרידריך לשלטון לאחר מות אביו, ובשנת 1569 נשבע שבועת אמונים פיאודלית לזיגמונט השני, מלך פולין. בשנת 1573 במהלך הבחירות למלכות פולין, ניסה אלברכט פרידריך להתקבל לסנאט הפולני, אולם בקשתו נדחתה עקב התנגדותו של יאן קוכנובסקי. אלברכט פרידריך התנגד בתחילה לבחירתו של סטפאן באטורי כמלך פולין, בעקבות תמיכתו במקסימיליאן השני, קיסר האימפריה הרומית הקדושה, אולם באוקטובר 1576 נתן את תמיכתו לבאטורי. עקב היותו דובר פולנית שוטפת והיותו נינו של קז'ימייז' הרביעי, מלך פולין, היה אלברכט פרידריך לפרק זמן מסוים מועמד רציני לכס המלוכה הפולני. בשנת 1572 החל אלברכט פרידריך להראות סימנים של הפרעה נפשית, ובשנת 1578 מונה בן דודו גאורג פרידריך, מרקיז ברנדנבורג-אנסבך לעוצר הדוכסות. לאחר מותו של גאורג פרידריך בשנת 1603, מינה זיגמונט השלישי ואזה את יואכים השלישי פרידריך, הנסיך הבוחר מברנדנבורג, ולאחר מותו בשנת 1608 החליפו בנו יוהאן זיגיסמונד, הנסיך הבוחר מברנדנבורג לעוצר הדוכסות. ב-28 באוגוסט 1618 מת אלברכט פרידריך ללא בנים, ומשום כך ירש אותו חתנו יוהאן זיגיסמונד, הנסיך הבוחר מברנדנבורג שהקים את ברנדנבורג-פרוסיה. בשנת 1573 התחתן אלברכט פרידריך עם מריה אלאונורה מקלווה, בתם של וילהלם, דוכס יוליך-קלווה-ברג ומריה, ארכידוכסית אוסטריה, ממנה נולדו לו 7 ילדים: אנה מפרוסיה (1576–1625), התחתנה עם יוהאן זיגיסמונד, הנסיך הבוחר מברנדנבורג מריה מפרוסיה (1579–1649), התחתנה עם כריסטיאן, מרקיז ברנדנבורג-ביירוית אלברכט פרידריך מפרוסיה (1580) סופיה מפרוסיה (1582–1610), התחתנה עם וילהלם קטלר, דוכס קורלנד אלאונורה מפרוסיה (1583–1607), התחתנה עם יואכים השלישי פרידריך, הנסיך הבוחר מברנדנבורג וילהלם פרידריך מפרוסיה (1585–1586) מגדלנה זיבילה מפרוסיה (1586–1659), התחתנה עם יוהאן גאורג הראשון, הנסיך הבוחר מסקסוניה מדיה וקבצים בנושא אלברכט פרידריך, דוכס פרוסיה בוויקישיתוף אלברכט פרידריך, דוכס פרוסיה, באתר "Find a Grave" (באנגלית)
מאטה אויביץ'

מאטה אויביץ' (בסרבו-קרואטית: Mate Ujević; ‏13 ביולי 1901, קריבודול (Krivodol) שליד פודבבליה (אנ'), האימפריה האוסטרו-הונגרית – ‏6 בינואר 1967, זאגרב) היה משורר ואיש אשכולות קרואטי, וחסיד אומות העולם. אויביץ' סיים את הגימנסיות בסיני ובספליט ולמד ספרות בזאגרב. הוא השיג תואר ראשון בליובליאנה וסיים עבודת דוקטורט על המשורר ג'ובאן ראנילוביץ' (Jovan Hranilović) בזאגרב. בשנת 1941 מונה לתפקיד מנהל המכון האחראי על האנציקלופדיה הקרואטית, בו עבד עד מאי 1945. במהלך מלחמת העולם השנייה, הציל אויביץ' אנציקלופדיסט יהודי שהיה חברו הקרוב, וכן שתי אחיות יהודיות מגירוש למחנה הריכוז יאסנובאץ. בעקבות פעולות אלה העניק לו יד ושם את אות חסיד אומות העולם. בשנת 1950 החל אויביץ' לעבוד במכון הלקסיקוגרפי היוגוסלבי (כיום Miroslav Krleža Lexicographical Institute), שם עבד עד פרישתו בשנת 1965. הוא נפטר בזאגרב. Mladost Tome Ivića (1928) Hrvatska književnost (1932) Gradišćanski Hrvati (1934) Hrvatska narodna pjesmarica (1938) Hrvatska enciklopedija (1941 - 1945) מאטה אויביץ', באתר יד ושם (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מאטה אויביץ'".
איב אנד ליר

צחי ואלירון בוזגלו, הידועים בשם הבמה שלהם איב אנד ליר, הם צמד אחים זמרים, אשר התפרסמו דרך אתר יוטיוב והרשתות החברתיות. האחים בוזגלו נולדו וגדלו באשקלון, הבוגרים במשפחה בת שבעה ילדים. אביהם, משה, היה אף הוא תקליטן, ולדברי האחים, ממנו הם ירשו את האהבה למוזיקה. המשפחה ניהלה קצביה שהפכה ברבות השנים לסופרמרקט בשם "פרבורגר". בצבא שירת אלירון במשמר הנגב, ואילו צחי נמצא לא כשיר לשירות בגלל בעיות רפואיות. איב אנד ליר החלו את דרכם המוזיקלית בתור תקליטנים באירועים פרטיים ומסיבות. בהמשך, החלו ליצור רמיקסים בהם הוסיפו מילים מקוריות משלהם ללהיטים ים תיכוניים. אחרי שכבשו את הרשת ואת הבמות ברחבי ישראל - החליטו "איב אנד ליר" לפרסם שירים מקוריים כמו למשל ״קזנובה (דודה טובה)״ עם ציפי שביט. עד כה הוציאו הצמד 12 שירים. ב-7 באוקטובר 2015 הוציאו איב אנד ליר את השיר "תמונת מצב" כסינגל ראשון מתוך אלבום ראשון. ב-12 באוקטובר 2016 יצא הסינגל השלישי שלהם, "מכתוב". סינגל זה זכה למספר הצפיות הרב ביותר בכך שעבר את 20 מיליון הצפיות. תמונת מצב (2015) בשכונה של איב אנד ליר (2016) מכתוב (2016) סליחה (2017) אימפריה (2017) קזנובה (2017) כוכבת (2018) סאלאם (2018) מאמי באלי (2018) בוחרת להמשיך (2019) יאמי (2019) רבי נחמן (2019) איב אנד ליר, ברשת החברתית פייסבוק איב אנד ליר, ברשת החברתית אינסטגרם איב אנד ליר, סרטונים בערוץ היוטיוב איב אנד ליר, באתר ספוטיפיי איב אנד ליר, באתר MusicBrainz (באנגלית) איב אנד ליר ב־YouTube. איב אנד ליר ברשת החברתית פייסבוק. רתם איזק, ‏"אנחנו עושים מוזיקה שהיא כמו סרט בורקס, אבל בורקס אפוי היטב", באתר ‏מאקו‏, 27 באפריל 2017 נבו זיו, "אני נוסע על מרצדס, יש לי 2 דירות, אבל ממסכנים אותנו כי אנחנו גרים באשקלון", באתר "ידיעות אחרונות", 13 במרץ 2018 אלין שמחון, לוס בוזגלוס: איב & ליר משחררים קליפ חדש עם נטלי דדון, באתר פרוגי, 26 בפברואר 2018 איב אנד ליר (צמד), דף שער בספרייה הלאומית ערן סויסה, הבחורים החדשים בשכונה | ישראל היום, באתר ישראל היום, 3 בנובמבר 2016 רתם איזק, ‏"אנחנו עושים מוזיקה שהיא כמו סרט בורקס, אבל בורקס אפוי היטב", באתר ‏מאקו‏, 27 באפריל 2017 מערכת mako מוזיקה, ‏איב אנד ליר שוברים את האינטרנט, באתר ‏מאקו‏, 11 באוקטובר 2015
מ.ק.ס.י.ם מכללה לקוסמים ומכשפות

מ.ק.ס.י.ם מכללה לקוסמים ומכשפות (באנגלית: WITS Academy) היא סדרת בת של הסדרה מכשפות מבית ניקלודיאון אשר מככבים בה דניאלה ניבס, ג'וליה אנטונלי, ג'יילן בייטס, קנדי ליה סלוקום, מג קרוסיבי, טימות'י קולומבוס, רייאן קרגיל, לידיה ג'יווט, אנדרו אורטגה, טיילר פרץ, ג'זי ויליאמס, טוד אלן דורקין. הסדרה שודרה בארצות הברית החל מה-5 באוקטובר 2015 עד ה-30 באוקטובר 2015. בישראל הסדרה עלתה ב-23 בנובמבר 2016 והסתיימה ב-20 בדצמבר 2016. לאחר עלילות הסדרה "מכשפות", אנדי הופכת להיות שומרת ומתחילה להתאמן במכללה, שם היא פוגשת את השותפה לחדר שלה, סמנתה, שעוזבת בפרק הראשון, ואת חברתה הטובה ביותר, רובי, שמנסה למנוע מאנדי להיות שומרת. היא גם מגלה שהיא השומרת של בן וג'סי שהופיעה בעונה 4 בסדרה "מכשפות". רובי מגלה את שרף עץ הדיאדה ששומר על הקשר בין עולם בני האדם לממלכה הקסומה, ובאמצעותו היא מקבלת כוחות קסם וגם מחלישה את כוחו של העץ. אנדי, הקוסמים שלומדים באקדמיה והשומרים מצילים את העץ באמצעות טקס ריפוי והמצב חוזר לקדמותו. אנדי קרוז (דניאלה ניבס) - או בשמה המלא:אנדראה דוקטורה פוטורה קרוז, החברה הכי טובה של אמה אלונזו הנבחרת, מגיעה למכללה והיא מגלה שהיא השומרת של בן וג'סי, האויבת שלה היא רובי, אנדי היא דמות מהסדרה מכשפות. מאוהבת בלוק וקוראת לו ילד שמנת. רובי (קנדי ליה סלוקום) - האויבת הראשית של הסדרה. ג'סי נובואה (ג'וליה אנטונלי) - אחות של ג'קס מהסדרה מכשפות וגם הופיעה בסדרה, אנדי מאמנת אותה באקדמיה, מאבדת את כוחותיה בשלב מסוים בסדרה אבל הם מוחזרים לה לאחר כמה פרקים. בן דייוויס (ג'יילן בייטס) - אחד הילדים שאנדי מאמנת באקדמיה, פוחד מכל דבר ואלרגי לכל דבר. לוק ארצ'ר (ראיין קרגיל) - תלמיד ואחד השומרים, הוא היה דלוק על אנדי והם בסופו של דבר הפכו לזוג בסוף העונה. ישר וחכם, הוא מאוד תחרותי. קמרון (טיילר פרץ) - סגן המנהל של אגממנון, מאוהב ברובי. אתר האינטרנט הרשמי של מ.ק.ס.י.ם מכללה לקוסמים ומכשפות (באנגלית) מ.ק.ס.י.ם מכללה לקוסמים ומכשפות, ברשת החברתית אקס (טוויטר) "מ.ק.ס.י.ם מכללה לקוסמים ומכשפות", במסד הנתונים הקולנועיים IMDb (באנגלית) "מ.ק.ס.י.ם מכללה לקוסמים ומכשפות", באתר Rotten Tomatoes (באנגלית) "מ.ק.ס.י.ם מכללה לקוסמים ומכשפות", באתר Hulu סדרות (באנגלית) "מ.ק.ס.י.ם מכללה לקוסמים ומכשפות", במסד הנתונים הקולנועיים KinoPoisk (ברוסית)
וילפרד אנדידי

אונינייה וילפרד אנדידי (באנגלית: Onyinye Wilfred Ndidi; נולד ב-16 בדצמבר 1996 בניגריה) הוא כדורגלן ניגרי המשחק בעמדות הבלם והקשר האחורי בקבוצת לסטר סיטי ובנבחרת ניגריה. אנדידי החל את הקריירה המקצוענית שלו בראסינג גנק מליגת העל הבלגית. ב-31 בינואר 2015 ערך אנדידי את הופעת הבכורה שלו במועדון, כששיחק 74 דקות בהפסד 0–1 לשרלרואה במסגרת המחזור ה-24 בליגה. בסך הכול ערך אנדידי שש הופעות ליגה בעונת 2014/2015, בו סיימה קבוצתו במקום השביעי בליגה. בעונת 2015/2016 היה אנדידי שחקן קבוע בהרכב הקבוצה. ב-15 בינואר 2016 הבקיע אנדידי את שער הבכורה שלו במועדון, שער בדקה ה-16 בניצחון 1–2 על זולטה ורכם במסגרת המחזור ה-22 בליגה. בסך הכול ערך אנדידי 38 הופעות ליגה בעונה זו, בה סיימה ראסינג גנק במקום החמישי, והבקיע ארבעה שערים. אנדידי סיים במקום השישי בקרב על תואר השחקן הצעיר של העונה בליגת העל הבלגית לעונת 2015/2016. בתחילת עונת 2016/2017 סייע אנדידי לקבוצתו להעפיל לליגה האירופית לעונה זו. ב-15 בספטמבר 2016 ערך אנדידי את הופעת הבכורה שלו במפעל, כששיחק 90 דקות בהפסד 2–3 לראפיד וינה במסגרת המחזור הראשון של שלב הבתים. ב-20 באוקטובר הבקיע אנדידי את שער הבכורה שלו במפעל, שער בדקה ה-83 בניצחון 0–2 על אתלטיק בילבאו במסגרת המחזור השלישי בשלב הבתים. הוא הבקיע שער נוסף במשחק השני נגד אתלטיק בילבאו, במסגרת המחזור הרביעי, בו ניצחה אתלטיק בילבאו 3–5. ב-3 בדצמבר 2016 חתם אנדידי בלסטר סיטי אלופת אנגליה עבור 17 מיליון אירו, בה הורשה לשחק החל מתחילת חלון העברות. ב-7 בינואר 2017 ערך את הופעתו הבכורה בקבוצה בניצחון 1–2 על אברטון בגביע האנגלי. ב-8 בפברואר 2017 הבקיע את שערו הראשון בקבוצה בניצחון 1–3 על דרבי קאונטי בגביע. בתום עונת 2022/2023 נשר ליגה עם הקבוצה לצ'מפיונשיפ. ב-8 באוקטובר 2015 ערך אנדידי את הופעת הבכורה שלו בנבחרת ניגריה, כשנכנס כמחליף בדקה ה-83 בהפסד 0–2 לנבחרת הרפובליקה הדמוקרטית של קונגו במשחק ידידות. הוא היה חלק מהסגל המורחב של ניגריה לקראת אולימפיאדת ריו דה ז'ניירו (2016), אך לא נכלל בסגל הסופי. נכלל בסגל נבחרת ניגריה לטורניר גביע אפריקה לאומות 2023, אולם בהמשך נגרע מהסגל בשל פציעה. מדיה וקבצים בנושא וילפרד אנדידי בוויקישיתוף וילפרד אנדידי, ברשת החברתית אקס (טוויטר) וילפרד אנדידי, באתר Transfermarkt וילפרד אנדידי, באתר Soccerway וילפרד אנדידי, באתר BDFutbol וילפרד אנדידי, באתר WorldFootball.net וילפרד אנדידי, באתר National Football Teams וילפרד אנדידי, באתר FootballDatabase.eu standaard.be, Hanni is Profvoetballer van het Jaar, ook Preud'homme, Bailey, Sels, Ndidi en Simons bekroond, standaard.be, ‏23 במאי 2016 (בהולנדית) Oluwashina Okeleji, Kelechi Iheanacho included in Nigeria's Olympics squad, BBC Sport, ‏24 ביוני 2016 (באנגלית) Goodluck @NGSuperEagles, we are behind you all the way! בחשבון הטוויטר הרשמי של פדרציית הכדורגל הניגרית, 29 בדצמבר 2023 (באנגלית) Afcon 2023: Nigeria replace injured Leicester midfielder Wilfred Ndidi in squad, BBC Sport, ‏3 בינואר 2024 (באנגלית)
דייוויד קוסטוף

דייוויד קוסטוף (באנגלית: David Kustoff; נולד ב-8 באוקטובר 1966) הוא עורך דין ופוליטיקאי יהודי-אמריקאי. קוסטוף, חבר המפלגה הרפובליקנית, מכהן כנציג המחוז השמיני של טנסי בבית הנבחרים של ארצות הברית מינואר 2017. קוסטוף נולד וגדל בטנסי, בן למשפחה יהודית. ב-1989 סיים תואר ראשון במנהל עסקים באוניברסיטת ממפיס וב-1992 סיים תואר JD במשפטים באוניברסיטת ממפיס. לאחר הלימודים הקים משרד עורכי דין עצמאי. הוא חבר המפלגה הרפובליקנית ובשנים 1995–1999 כיהן כיושב ראש סניף המפלגה במחוז שלבי בטנסי. ב-2002 התמודד בבחירות המקדימות של המפלגה לשמש כנציג המחוז השביעי של טנסי בקונגרס, אך הפסיד למרשה בלקברן. ב-2006 מונה על ידי הנשיא ג'ורג' ווקר בוש לתובע פדרלי של מחוז מערב טנסי ובלט במלחמתו בשחיתות הציבורית ובפשיעה באזור ממפיס. ב-2008 התפטר וחזר לעבוד כעורך דין פרטי. ב-2016 נבחר לנציג המחוז השמיני של טנסי בבית הנבחרים. ב-2018 נבחר לתקופת כהונה נוספת. קוסטוף מכהן כחבר הנהלת איגוד בוגרי אוניברסיטת ממפיס, חבר דירקטוריון בנק טנסי, סגן נשיא הוועדה להשכלה גבוהה בטנסי. קוסטוף ומקס מילר הם כיום החברים היהודים היחידים במפלגה הרפובליקנית בקונגרס. קוסטוף נשוי ואב לשניים. מדיה וקבצים בנושא דייוויד קוסטוף בוויקישיתוף אתר האינטרנט הרשמי של דייוויד קוסטוף דייוויד קוסטוף, ברשת החברתית פייסבוק דייוויד קוסטוף, ברשת החברתית אקס (טוויטר) דייוויד קוסטוף, ברשת החברתית אינסטגרם דייוויד קוסטוף, סרטונים בערוץ היוטיוב דייוויד קוסטוף באתר בית הנבחרים של ארצות הברית דייוויד קוסטוף באתר משרד עורכי הדין בבעלותו דייוויד קוסטוף, באתר המדריך הביוגרפי של הקונגרס של ארצות הברית (באנגלית)
יחסי צ'כיה–צרפת

היחסים שבין הרפובליקה הצ'כית לבין הרפובליקה הצרפתית הם יחסים היסטוריים שהחלו עוד מימי הביניים. צרפת הייתה המדינה הראשונה שהכירה בצ'כוסלובקיה ב-28 באוקטובר 1918. צרפת תמכה בחתימת ההסכמה הקטנה ומשום כך צ'כוסלובקיה חתמה על ברית עם צרפת. במהלך הסכם מינכן הפרה צרפת את בריתה עם צ'כוסלובקיה, ותמכה בדרישות היטלר, מה שהביא לסיפוח חבל הסודטים לגרמניה הנאצית, ולאחר מכן לפירוק צ'כוסלובקיה והקמת סלובקיה העצמאית, על אף שגם היא הייתה גרורה של גרמניה. לאחר מלחמת העולם השנייה הפכה צ'כוסלובקיה למדינה קומוניסטית וחלק מברית ורשה, ומשום כך הושפעו היחסים בין שתי המדינות ממהלך המלחמה הקרה. צרפת מיוצגת בצ'כיה באמצעות שגרירות שהיא מחזיקה בעיר הבירה פראג. צ'כיה מיוצגת בצרפת באמצעות שגרירות שהיא מחזיקה בעיר הבירה פריז ובעוד ארבע שגרירויות כבוד בערים: ליון, ליל, נאנסי ונאנט. שתי המדינות הן חברות מלאות בנאט"ו ובאיחוד האירופי. משנת 1999, צ'כיה היא מדינה משקיפה בלה פרנקופוני. מדיה וקבצים בנושא יחסי צ'כיה–צרפת בוויקישיתוף "France and Czech Republic: political relations" La Petite Entente La France en République tchèque "Czech embassy in Paris" "Francophonie: About us"
אננדה (סדרת טלוויזיה)

אננדה היא סדרת טלוויזיה ישראלית שעלתה לשידור באפריל 2012 ברשת HOT, דרמה קומית רומנטית המתארת את סיפורה של תרמילאית ישראלית היוצאת למסע בהודו. יוצרת הסדרה היא דנה מודן, שגם כתבה את התסריט ומככבת בסדרה. את הסדרה ביים אוהב פלנץ. הסדרה זכתה בשני פרסי האקדמיה לטלוויזיה לתסריט הטוב ביותר בסדרת דרמה ולשחקנית הטובה ביותר בסדרת דרמה. הסדרה מספרת את סיפורה של אנה (דנה מודן), תרמילאית ישראלית בהודו ששרשרת של טעויות מסיטה אותה מדרכה להרי ההימלאיה ומובילה אותה לאזור שכוח אל. שם היא פוגשת באמיר (קייס נאשף) ובעומר (משה אשכנזי), שני נוודים ישראלים מסתוריים שגוררים אותה איתם להרפתקה ברחבי היבשת. אנה (דנה מודן): תרמילאית ישראלית בהודו. עומר (משה אשכנזי): נווד ערבי-ישראלי המטייל בהודו, אליו מתלווה אנה. אמיר (קייס נאשף): נווד ערבי-ישראלי המטייל בהודו יחד עם עומר. מדיה וקבצים בנושא אננדה בוויקישיתוף "אננדה", במסד הנתונים הקולנועיים IMDb (באנגלית) "אננדה", במסד הנתונים הקולנועיים KinoPoisk (ברוסית) "אננדה", במיזם "אישים" לתיעוד היצירה הישראלית "אננדה" באתר HOT
גבריאל טולדנו

הרב גבריאל טולדנו ( ה' בשבט תרצ"ז, 17 בינואר 1937 - ט"ז בחשוון תשע"ז, 17 בנובמבר 2016) היה מייסד וראש ישיבת אור ברוך בירושלים וחבר מועצת חכמי התורה של ש"ס בשנות הקמתה הראשונות וממקימי ארגון מרביצי תורה. נולד בעיר מקנס שבמרוקו, לרב שלמה טולידנו ולרבקה, בתו של מרן הרב רפאל ברוך טולדנו שכיהן כרב העיר. לאחר בר המצווה נשלח על ידי סבו הרב רפאל ברוך ללמוד בישיבת חכמי צרפת בראשות הרב חיים יצחק חייקין באקס לה בן. לאחר מכן בשנת תשט"ו (1956) עבר ללמוד בישיבת פוניבז', שם היה לתלמידם של ראשי הישיבה הרב דוד פוברסקי, הרב שמואל רוזובסקי והרב שך אליו היה מקורב ביותר . בשנת תשכ"ב (1962) נישא לגאולה ז'קלין בת הרב רפאל טולידנו שליח ציבור בבית מדרשו של סבו רבי רפאל ברוך, שהייתה מהתלמידות הראשונות של סמינר בית יעקב למורות בטנג'יר. לאחר נישואיו התגורר בגייטסהד, שם למד בכולל אברכים במשך 7 שנים. לאחר מכן, בשנת תשכ"ח (1968), עבר לשטרסבורג שבצרפת, שם עמד בראשות ישיבה וכולל אברכים. בשנת תשל"א (1971) עלה לישראל והחל לכהן כר"מ בישיבת פורת יוסף. בשנת תשל"ז (1977) הקים יחד עם אחיו, הרב מיכאל טולדנו, את ישיבת אור ברוך בשכונת בית וגן, בירושלים. הרב טולדנו כיהן כחבר במועצת חכמי התורה של ש"ס ופרש ממנה לאחר כשלושה חדשים. היה ממקימי וממכווני דרכו של ארגון מרביצי תורה, המאגד אברכים ותלמידי ישיבות ספרדים בעלי אוריינטציה ליטאית. הרב טולדנו חיבר עשרה ספרים "מצעדי גבר" על תלמוד בבלי ו"גאל ישראל". בעשור האחרון לחייו חלה במחלת פרקינסון, נפטר בט"ז בחשוון ה'תשע"ז. הלווייתו יצאה מישיבתו בירושלים, אל הר המנוחות שם נטמן. בנו הרב רפאל ברוך התמנה לכהן בראשות ישיבת אור ברוך תחתיו בנו הרב דניאל, חתנו של הרב יעקב הלל, מכהן כר"מ בישיבת אור ברוך חתנו הרב שלמה אריה (1960-2017) כיהן כראש ישיבת אור התלמוד חתנו הרב שלום ביטאן מכהן ראש ישיבת דעת חיים בשכונת בית וגן בירושלים מתלמידיו רבי יצחק סבאג שליט״א מרא דאתרא ומו״ץ קהילה מרכז התורה קהילת יעקב וחבר בית הדין אגודת הקהילות בצרפת מדיה וקבצים בנושא גבריאל טולדנו בוויקישיתוף הגאון הרב גבריאל טולדנו מובא למנוחות, באתר כיכר השבת גבריאל בן שלמה טולידאנו (1937-2016), דף שער בספרייה הלאומית
670-679 לפנה"ס

שימו לב: ערך זה מכיל אירועים מן השנים 679 - 670 לפנה"ס 670 לפנה"ס - אסרחדון מלך אשור מוביל את הצבא האשורי לקרב נגד שבטים ערבים מורדים. 676 לפנה"ס - המלך האי משושלת ג'ואו מתמנה בסין. 675 לפנה"ס - אסרחדון מתחיל את בנייה מחדש של בבל. 674 לפנה"ס - אסרחדון מדכא מרד נגדו שמתרחש בעיר אשקלון בתמיכת תהרקה, מלך מהשושלת ה-25 של מצרים. בתגובה למרד, פלש הצבא האשורי למצרים אך תהרקה הצליח להדוף את פלישתו. 673 לפנה"ס - טולוס הוסטיליוס מתמנה למלך השלישי של רומא. 671 לפנה"ס - אסרחדון מנסה לפלוש למצרים בשנית, הפעם בהצלחה, הוא מצליח לכבוש את ממפיס ובתוכה גם מספר אנשים מהמשפחה המלכותית של מצרים. אסרחדון, מלך אשור וכובש מצרים (שלט באשור בין השנים 681 לפנה"ס - 669 לפנה"ס). ארגאוס הראשון שנתמנה למלך מוקדון עם מות אביו, הוא שלט בין השנים 678 לפנה"ס - 640 לפנה"ס. 678 לפנה"ס - שנת מותו המשוערת של פרדיסאס הראשון, מלך מוקדון. 673 לפנה"ס - נומה פומפיליוס, השני ברשימת מלכי רומא, מחליפו של רומולוס. 670 לפנה"ס - מטיוס פופטיוס, מלך לטיני של אלבה לונגה. מדיה וקבצים בנושא 670-679 לפנה"ס בוויקישיתוף ערך זה הוא קצרמר בנושא כרונולוגיה. אתם מוזמנים לתרום לוויקיפדיה ולהרחיב אותו.
דובאי מדיה סיטי

דובאי מדיה סיטי (בערבית: مدينة دبي للإعلام) חלק מדובאי אחזקות, הוא אזור בלי מס בדובאי, איחוד האמירויות הערביות. דובאי מדיה סיטי נוסד בשנת 2000. הוא נוצר על ידי ממשלת דובאי כדי להגביר את האחיזה הממשלתית במדיה של איחוד האמירויות הערביות, והפך למרכז ארגוני תקשורת, כגון, סוכנויות ידיעות, פרסום, מדיה, ייצור ומתקני שידור. היסודות לתשתית (כגון כבלי סיבים אופטיים) היו כבר במקום עבור החברות, כדי שבנייתן במקום וקבלת אשרתן תהיה קלה, ועבור תהליכים תפעוליים קלים יותר בתוך דובאי מדיה סיטי. דובאי מדיה סיטי הוא מרכז תעשיית התקשורת ב-GCC והמזרח התיכון, עם יותר מ-1300 חברות אשר רשומות באזור הסחר החופשי, שממנו הם משרתים את האזור כולו. בנוסף, בדובאי מדיה סיטי ממוקם בית מועצת הקריקט העולמית, הגוף שמנהל את הקריקט בעולם. הגוף היה ממוקם בלונדון עד 2005. ב-16 בנובמבר 2007 הורתה הממשלה של דובאי לחברה טקום להוריד את הערוצים הפקיסטניים העצמאיים והפרטיים גאו ניוז טי וי וארי וואן וורלד, על פי דרישת המשטר הצבאי של פקיסטן בראשות הגנרל ונשיא פקיסטן דאז פרבז מושארף. אך בהמשך קובעי המדיניות של דובאי הותירו לערוצים לשדר את תוכני תוכניות הבידור שלהם, בעוד חדשות, אקטואליה וכל ניתוח פוליטי כלשהו נאסרו. מאוחר יותר כל שאר התנאים הוסרו, אך רמת הסיקור של הערוצים ירדה בצורה ניכרת. מדיה וקבצים בנושא דובאי מדיה סיטי בוויקישיתוף אתר האינטרנט הרשמי של דובאי מדיה סיטי (באנגלית)
680-689 לפנה"ס

שימו לב: ערך זה מכיל אירועים מן השנים 689 - 680 לפנה"ס 689 לפנה"ס - סנחריב מלך אשור בוזז את בבל. 688 לפנה"ס - מורחבים המשחקים האולימפיים ביוון העתיקה, ולראשונה מתועדת תחרות איגרוף מאורגנת, כחלק מתחרויות אלו. בשנת 680 לפנה"ס מתווספים לראשונה גם מרוצי מרכבות. 687 לפנה"ס - גיגס מתמנה למלך לידיה. 685 לפנה"ס - כלקדון נהפכת למושבה יוונית. 682 לפנה"ס - מותו של ג'ואנג, מלך משושלת ג'ואו של סין. 681 לפנה"ס - אסרחדון מחליף את אביו סנחריב ומתמנה למלך אשור. 680 לפנה"ס - תאריך מוערך לפגיעת מטאור באי האסטוני סארמאה. 680 לפנה"ס - המשורר היווני ארכילוכוס נולד באי פראוס (תאריך משוער). מדיה וקבצים בנושא 680-689 לפנה"ס בוויקישיתוף Ancient Olympic Games, Ancient History Encyclopedia ערך זה הוא קצרמר בנושא כרונולוגיה. אתם מוזמנים לתרום לוויקיפדיה ולהרחיב אותו.
מחוז הצפון (פירושונים)

האם התכוונתם ל... מחוז הצפון (סרי לנקה) – אחד ממחוזות סרי לנקה מחוז הצפון – אחד ממחוזות ישראל מחוז הצפון (משטרה) – אחד משמונה המחוזות של משטרת ישראל מחוז הצפון (זמביה) – אחד ממחוזות זמביה מחוז הצפון (גאנה) – אחד ממחוזות גאנה מחוז הצפון (בחריין) – אחד ממחוזות בחריין מחוז הצפון (פיג'י) – אחד ממחוזות פיג'י מחוז הצפון (קלדוניה החדשה) – אחד ממחוזות קלדוניה החדשה מחוז הצפון (בורקינה פאסו) – אחד ממחוזות בורקינה פאסו מחוז הצפון (פפואה גינאה החדשה) – אחד ממחוזות פפואה גינאה החדשה מחוז הצפון (האיים המלדיביים) – אחד ממחוזות האיים המלדיביים מחוז הצפון (קזחסטן) – אחד ממחוזות קזחסטן מחוז הצפון (מלאווי) – אחד ממחוזות מלאווי אזור הצפון (קמרון) – אחד מאזורי קמרון
איגואנה קרנפית

איגואנה קרנפית (שם מדעי: Cyclura cornuta) היא מין של איגואנה החיה באיים הקריביים ובעיקר בהיספניולה (האיטי והרפובליקה הדומיניקנית). איגואנה זו מצויה בסכנת הכחדה. זוהי איגואנה קשוחה ומגודלת שאורכה 60–136 ס"מ ומשקלה 4.5–10 ק"ג בממוצע. איגואנה זו בעלת ראש גדול בעל קשקשים קרניים שיוצרים כרבולת על ראשה וגם קרניים קטנות על חרטומה, המזכירות מעט קרניים של קרנף, ומכאן שמה. הגוף הוא בעל שורת דוקרנים קטנים והזנב ארוך וחזק. האיגואנה זו מסוגלת לרוץ מהר מאוד בעת הצורך. האיגואנות חיות באיים טרופיים באזורים שונים, כגון: יערות טרופיים ויערות יבשים, נקיקי סלעים, חופים ואפילו בים הפתוח. היא פעילה בעיקר ביום ומתחממת לאיטה בשמש. האיגואנה ניזונה בעיקר מצמחי יבשה, עשבים ופירות אך גם מגוונת בחרקים ובזוחלים קטנים יותר. Cyclura cornuta cornuta Cyclura cornuta onchiopsis – נכחד Cyclura cornuta stejnegeri מדיה וקבצים בנושא איגואנה קרנפית בוויקישיתוף איגואנה קרנפית, באתר ITIS (באנגלית) איגואנה קרנפית, באתר NCBI (באנגלית) איגואנה קרנפית, באתר Animal Diversity Web (באנגלית) איגואנה קרנפית, בבסיס הנתונים ARKive (באנגלית) איגואנה קרנפית, באתר האנציקלופדיה של החיים (באנגלית) איגואנה קרנפית, באתר GBIF (באנגלית) איגואנה קרנפית באתר הרשימה האדומה של IUCN
איגואנת סלעים

איגואנת סלעים (שם מדעי: Cyclura) הוא סוג של קשקשאים ממשפחת האיגואניים החיים רק באיים הקריביים באקלים טרופי. איגואנות אלה בעלות גוף גדול ומשוריין בקשקשים גרמיים וקשים והם בעלי קרומי עור מתחת לסנטר ובעלי עורף קוצני. הגוף מעוטר בקוצים לאורך הגב והזנב השרירי וצבעם דומה לצבעי הסלעים בהם הם חיים ויכול להיות בצהוב, כתום, חום כהה ושחור. האיגואנות פעילות במשך היום במנוחה על הסלעים או הענפים. הם ניזונים מצמחייה יבשתית, מקקטוסים ומעשבים אך גם יכולים לטרוף חרקים ויצורים קטנים נוספים וכן יאכלו נבלות. סוג איגואנת סלעים (Cyclura) מין Cyclura carinata מין Cyclura collei מין איגואנה קרנפית (Cyclura cornuta) מין Cyclura cychlura מין איגואנה כחולה (Cyclura lewisi) מין איגואנה קובנית (Cyclura nubila) מין Cyclura pinguis מין Cyclura ricordi מין Cyclura rileyi מדיה וקבצים בנושא איגואנת סלעים בוויקישיתוף איגואנת סלעים, באתר ITIS (באנגלית) איגואנת סלעים, באתר NCBI (באנגלית) איגואנת סלעים, באתר Animal Diversity Web (באנגלית) איגואנת סלעים, באתר האנציקלופדיה של החיים (באנגלית) איגואנת סלעים, באתר GBIF (באנגלית)
שי בר-יעקב

ישעיהו (שי) בר יעקב (נולד ב-1958) הוא במאי ומבקר תיאטרון ישראלי ומרצה בנושאי תיאטרון. את שנות תיכון עשה בר-יעקב, עד 1976, בבית הספר התיכון ליד האוניברסיטה. למד וסיים תואר ראשון באמנות התיאטרון באוניברסיטת תל אביב במגמת בימוי. למד סיים תואר שני באוניברסיטת לונדון בהצטיינות יתרה. שימש כבמאי תיאטרון לקבוצות תיאטרון שונות בישראל ומחוצה לה, בשנים 1985–1995. הצגותיו השתתפו בפסטיבל עכו לתיאטרון אחר. בשנות השמונים היה עוזרו של המנהל האמנותי יוסי יזרעאלי בתיאטרון החאן. מלמד בחוגים לתיאטרון באוניברסיטה העברית ובאוניברסיטת חיפה. מאז שנת 2000 משמש כמבקר התיאטרון של העיתון ידיעות אחרונות ושל גלי צה"ל. נשוי לעורכת הדין שירה דונביץ', בתו של נתן דונביץ'. החוג ללימודי התיאטרון, מר ישעיהו (שי) בר-יעקב באתר האוניברסיטה העברית מודעת אבל לנתן דונביץ' ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
אריה חביב

אריה חביב (נולד ב-9 ביוני 1956) הוא כדורגלן עבר ישראלי ששיחק בעמדת השוער במהלך שנות השבעים והשמונים, והיה שותף לזכייתה היחידה של הפועל יהוד בגביע המדינה. חביב נולד להורים ילידי טורקיה שעלו לישראל ב-1949. הוא החל לשחק בשנת 1973 בקבוצת הנוער של הפועל יהוד, כשבהמשך עבר לשחק כדוריד עקב פציעה, אולם לבסוף חזר לשחק כדורגל. הוא צורף לסגל הקבוצה הבוגרת במהלך עונת 1975/1976. באותה עונה התמודדה הקבוצה על העלייה מליגה א', אז הליגה השנייה בחשיבותה, לליגה הבכירה. לקראת סוף העונה נפצעה שוערה של הקבוצה וחביב החליפו במשחקים המכריעים, בסיומם הבטיחה הקבוצה את עלייתה. יכולותיו הטובות במשחקים אלו הקנו לו מקום בסגל הפותח של הקבוצה בעונתה הראשונה בליגה הבכירה. בעונת 1981/1982 היה שותף לזכייתה של הפעול יהוד בגביע המדינה, לאחר שניצחה 0–1 את הפועל תל אביב במשחק הגמר. בתום עונת 1983/1984 ירד עם הקבוצה בחזרה לליגת המשנה. לאחר הירידה סירב לשחק בקבוצה, עד שלבסוף שוחרר משורותיה. לאחר קבלת השחרור עבר לשחק בקבוצת הפועל כפר סבא. בסיום העונה עבר למכבי נתניה, בה שיחק במשך שתי עונות עד שאיבד את מקומו לטובת קובי בלדב. בעונת 1987/1988 שיחק בהפועל חיפה בליגת המשנה, ובסיום העונה שב לליגה הבכירה, כשעבר לשחק בקבוצת בית"ר תל אביב, בה שיחק שתי עונות עד לפרישתו ממשחק פעיל. חביב זומן לראשונה לנבחרת ישראל בשנת 1978 במשחק ידידות מול נבחרת דנמרק, ובמהלך השנים רשם 25 הופעות במדי הנבחרת. חביב שיחק במדי הנבחרת במשחקי מוקדמות מונדיאל 1982, ואת הופעתו האחרונה ערך ב-10 בנובמבר 1985, בניצחון 0–3 על נבחרת ניו זילנד במסגרת מוקדמות מונדיאל 1986. חביב נשוי בשנית. מאשתו הראשונה נולדו לו שני בנים ומאשתו השנייה שתי בנות. אריה חביב, באתר ההתאחדות לכדורגל בישראל אריה חביב, באתר Transfermarkt אריה חביב, באתר National Football Teams אריה חביב, באתר FootballDatabase.eu אשר גולדברג‏, "שלמה שרף אמר לי 'בכדוריד יכתבו עליך שתי שורות בעיתון'" - וואלה ספורט, באתר וואלה, 8 בפברואר 2024 רענן וייס, "הכדורגל כאן לא מעניין", אומר השוער המיתולוגי, באתר ynet‏, 26 במאי 2014